עקרון דרדסית

עקרון דרדסית (באנגלית: Smurfette principle) הוא מונח שנטבע על ידי קתה פוליט (אנ'), המתאר סרט או סדרת טלוויזיה בהם ישנה דמות נשית אחת בעולם גברי לחלוטין. העיקרון קרוי על שם דרדסית, דמות הנקבה היחידה מבין הדרדסים. על פי עקרון הדרדסית: ישנה נטייה של סדרות טלוויזיה, סרטים וסוגי מדיה נוספים להציג דמות נשית אחת בלבד בתוך קבוצה של גברים. הדמויות הראשיות לרוב יהיו גברים, והאישה תשמש כמעט תמיד כמושא רומנטי. בתוכניות רבות דמויות הגברים תהיינה מורכבות ומאפיינים שונים שלהם יבואו לידי ביטוי, בעוד האישה תהיה פעמים רבות "סקסית", "יפה" ותו לא, ללא צורך לפרט את תכונותיה. המונח נטבע על ידי פוליט ב-1991 בניו יורק טיימס: תכניות בנות זמננו הן בעצם גבריות בלבד, כמו "גארפילד", או מאורגנות על פי מה שאני מכנה "עקרון דרדסית": קבוצת חברים גברים תודגש על ידי דמות נשית בודדת, מוגדרת באופן סטריאוטיפי (...) המסר ברור. בנים הם הנורמה, בנות הן הווריאציה; בנים הם המרכז, הבנות סביבם; בנים הם אינדיבידואליים, בנות הן טיפוס. בנים מגדירים את הקבוצה, הסיפור שלה וקוד הערכים שלה. הבנות קיימות רק ביחס לבנים. פוליט גילתה את העיקרון בזמן קניית צעצועי חג המולד לבתה. השימוש הראשוני במונח היה ביחס ל"תרבות גן הילדים", שלפי פוליט עיכבה את הבנת המגדר של הילד. היא כתבה: "הסקסיזם בתרבות הגן מעוות הן בנים והן בנות. ילדות קטנות לומדות לפצל את התודעה שלהן, לסנן את החלומות והשאיפות שלהן דרך דמויות בנים תוך התפעלות מבגדי נסיכות". דמות האישה מייצגת נשיות במקרים אלו. היא עשויה לשחק תפקיד מרכזי בסיפור או לא, אבל בדרך כלל היא "כולה נשית". כמה דוגמאות שפוליט מצטטת כוללות את דמות האם, מלכה זוהרת, או סיידקיק נשית. כתוצאה מכך, יצירות המשתמשות בדמות כזאת נכשלות לעיתים קרובות במבחן בקדל, מבחן להטיה מגדרית בסיפורת. בשנת 2011, פוליט דנה במונח במגזין "האטלנטיק". היא אמרה שהנושא עדיין נפוץ בתקשורת. היא הזכירה את הסרט העלילתי, "סופר 8", שהייתה בו רק דמות ראשית נשית אחת (בגילומה של אל פנינג). לטענתה, התופעה קיימת גם ברשתות טלוויזיה. ב-2011, המגישה הבכירה היחידה ברשת MSNBC הייתה רייצ'ל מדאו. שוברי קופות גדולים כוללים לעיתים קרובות רק אישה אחת, ומוערך שהמגמה הזו לא תיעלם בקרוב. ניתן לראות את התופעה בפוסטרים של סרטי הרכבים, כמו "מטריקס", "אושן 11" ו"מלחמת הכוכבים". המגזין "ניו יורק" ריכז את כל השורות שנאמרו על ידי נשים בזכיינית "מלחמת הכוכבים" שאינן הנסיכה ליאה, ונותר עם 63 שניות בלבד של דיאלוג נשי מתוך הסדרה הכוללת כמעט שבע שעות (23,160 שניות). סטיב רוז מזכיר את דמותה של אילבן בתוכנית הטלוויזיה "דברים מוזרים", שם היא גם מוחלפת במקס, נערה צעירה אחרת, בזמן שאילבן יוצאת למסע. ה"דרדסית", או משתתפת נשית בודדת בין גברים, מקבלת בדרך כלל תפקיד סטריאוטיפי של בת זוג או שהיא קיימת כדי להוריד את המתח של צוות שחקנים שכולו גברים. מכון ג'ינה דייוויס למגדר בתקשורת מצא שרק "ל-10% מכל הסרטים יש צוות שחקנים מאוזן מגדרי", ובכך חיזק את קיומו של היעדר ייצוג נשי הוגן, כלומר עקרון הדרדסית. במאמר ובסרטון למגזין Bitch (אנ'), העיתונאית אניטה סרקזיאן טוענת שהנטייה של כלי תקשורת משנות השמונים והתשעים להתבסס על גברים, נותרת על כנה ויוצרת מחזוריות המשאיירה את המצב כמות שהוא. סרקזיאן קראה לתעשיית הקולנוע לכלול יותר דמויות נשיות, או אפילו צוות שחקנים נשי, ולעבור את מבחן בקדל, וקבעה שאחרי שאלו יישמרו בחשבון ויושגו בפועל, יתאפשר גיוון משמעותי. כתוצאה מחוסר שביעות הרצון מהמחסור בנשים, נוצר דפוס חדש של היפוך מגדרי, וכתוצאה מכך נוצרו גרסאות של זכייניות תקשורת עם צוותים המורכבים משחקניות בלבד, כמו "אושן 8" ו"מכסחות השדים". גם בישראל, בפאנלים של תוכניות ראליטי או פאנלים חדשותיים, ניתן למצוא פעמים רבות בהן הפאנל מורכב מאישה אחת בין גברים. ריקי סולינגר, בסקירה של כמה מיצירותיה המרכזיות של פוליט עד 1993, כתבה שעיקרון הדרדסית חל על ילדים בגיל הגן ומבוגרים כאחד. יאן סוסינה, חוקר ספרות ילדים ומתבגרים, השתמש במונח במהדורה משנת 1995 של כתב העת The Lion and the Unicorn, כדי לגבות את קביעתו שספרות הילדים "מטומטמת" כסימפטום גדול יותר של תרבות. בעיות, במיוחד שבידור הוא כמו "ג'אנק פוד", או לא מתגמל לקהל. הוא משתמש במונח של פוליט כעדות לכך שמחסור בנשים תורם לתקשורת באיכות נמוכה לילדים וגם שהתקשורת הפופולרית הביאה את הנושא הזה בפרסומים גדולים. ניתן למצוא את עיקרון דרדסית בין היתר במקומות הבאים: מיס פיגי ב"החבובות" הנסיכה ליאה ב"מלחמת הכוכבים" פני ב"המפץ הגדול" (עונות 1–3) איליין בניס ב"סיינפלד" קנגה ב"פו הדוב" אפריל או'ניל ב"צבי הנינג'ה" גאמורה ב"שומרי הגלקסיה" האלמנה השחורה ב"הנוקמים" אילבן ב"דברים מוזרים" וונדר וומן ביקום המורחב של DC מיכל אנסקי במאסטר שף שרית חדד או מירי מסיקה ב-The Voice הארגון הבין-לאומי לנשים בטלוויזיה ובקולנוע פרסי קריסטל + לוסי לנשים בקולנוע מבחן בקדל נעמה רק, דרדסית היא רק סימפטום: הייצוג הנשי בקולנוע הוא תוצר של המציאות, באתר טיים אאוט, ‏29 במרץ 2017 Lori Day, Charlotte Kugler, Her Next Chapter: How Mother-Daughter Book Clubs Can Help Girls Navigate Malicious Media, Risky Relationships, Girl Gossip, and So Much More, Chicago Review Press, 2014-05-01, ISBN 978-1-61374-859-6. (באנגלית) Jason Richards, The Problem With Smurfette, The Atlantic, ‏2011-07-28 (באנגלית אמריקאית) Is Smurfette Giving It Away? What the Smurfette Principle Teaches Your Kids About Girls, HuffPost, ‏2011-10-19 (באנגלית) Sharon Gmelch, Marcie Heffernan Stoffer, Jody Lynn Yetzer, Gender on campus : issues for college women, New Brunswick, N.J. : Rutgers University Press, 1998, ISBN 978-0-8135-2521-1 Pollitt, BY Katha (1991-04-07). "Hers; The Smurfette Principle". The New York Times (באנגלית אמריקאית). ISSN 0362-4331. נבדק ב-2023-12-22. Rose, Steve (2017-12-11). "The Smurfette Principle: why can't Hollywood accept gender equality?". The Guardian (באנגלית בריטית). ISSN 0261-3077. נבדק ב-2023-12-22. Women Don't Talk Much in "Star Wars", נבדק ב-2023-12-22 מיקי לוי, ‏אומץ אמיתי, באתר גלובס, 2 בנובמבר 2017 Maia Mathieu, The Smurfette Principle, TN2 Magazine, ‏2017-08-25 (באנגלית בריטית) Gender Bias Without Borders, Geena Davis Institute Author:Anita SarkeesianExecutive Director, Buffy the Vampire Slayer Enthusiast, Tropes vs. Women: #3 The Smurfette Principle, Feminist Frequency, ‏2011-04-21 (באנגלית אמריקאית) יעל יחיאלי, הדרדסים חוזרים!, באתר פייסבוק, ‏13 בדצמבר 2023 בחברת האדם, על "עקרון דרדסית", באתר פייסבוק, ‏25 בפברואר 2017 אניטה סרקיזיאן, Tropes vs. Women: #3 The Smurfette Principle, Feminist Frequency, ‏2011-04-21 (באנגלית אמריקאית) Cultural Hegemony in the United States. SAGE Publications. 2000. p. 210. ISBN 9781452221960. seinfeld smurfette principle. Marvel To Include More Female Representation In Upcoming Films., The Odyssey Online, ‏2015-10-13 (באנגלית אמריקאית) Liz Shannon Miller, ‘Stranger Things 2’ Reinforced a Sexist and Ubiquitous Trope, But Season 3 Could Fix That, IndieWire, ‏2017-10-31 (באנגלית אמריקאית) Kayti Burt, How Wonder Woman Falls Into The Smurfette Trap, Den of Geek, ‏2017-06-03 (באנגלית אמריקאית) Tansy Rayner Roberts, One Girl In The Justice League, The Book Smugglers, ‏2017-01-23 (באנגלית) (ארכיון)